คุณคะ วันนี้ดิฉันไปฉีดสีท่อนำไข่มาคะ หลังจากฉีดเสร็จกลับมาบ้านสัก1-2ชั่งโมงมีอาการเสียดท้องมาก ไม่ทราบว่าเกิดจากอะไรคะ.
สวัสดีค่ะ การฉีดสีในท่อนำไข่เป็นการตรวจเอกซเรย์ชนิดหนึ่ง เพื่อดูลักษณะภายในมดลูกและปีกมดลูก ทำโดยการฉีดสีที่สามารถมองเห็นได้ด้วยเอกซเรย์ผ่านทางช่องคลอด เข้าไปภายในโพรงมดลูกเพื่อหาความผิดปกติของมดลูกและท่อนำไข่โดยเป็นหัตถการที่ทำแล้วสามารถกลับบ้านได้ทันที แต่ควรเฝ้าระวังอาการเช่นเลือดออกกะปริดกะปรอย การติดเชื้อ จะมีไข้และตกขาวมีกลิ่นเหม็น การปวดท้องน้อยมากซึ่งมักเกิดในกรณีท่อนำไขที่มีการตีบตันดังนั้นหากปวดเสียดท้องมากขึ้นเรื่อยๆไม่ทุเลา ควรไปพบแพทย์เพื่อตรวจเพิ่มเติมอีกครั้งค่ะ